திருக்குறள் பொருட்பால்- அங்கவியல் பரிமேலழகர் உரை அதிகாரம் 72. அவை அறிதல்.  அதிகார முன்னுரை அஃதாவது, அரசனோடிருந்த அவையினது இயல்பை அறிதல். காரியம் சொல்லுங்கால் அவன் குறிப்பறிதலே அன்றி, இதுவும் வேண்டுதலின், இஃது அதன்பின் வைக்கப்பட்டது. குறள் 711 (அவையறிந்)  அவை யறிந்தாராய்ந்து சொல்லுக சொல்லின் () அவை அறிந்து ஆராய்ந்து சொல்லுக சொல்லின்  றொகையறிந்த தூய்மை யவர். (01) தொகை அறிந்த தூய்மையவர்.   இதன்பொருள் சொல்லின் தொகை அறிந்த தூய்மையவர்= சொல்லின் குழுவினை அறிந்த தூய்மையினை உடையார்; அவை அறிந்து ஆராய்ந்து சொல்லுக= தாம் ஒன்று சொல்லுங்கால் அப்பொழுதை அவையினை அறிந்து ஆராய்ந்து சொல்லுதல்